
U NONGTHOH U PNG KUMWO ? 
( Kyntien Lamphnmg ) 


Kane ka kot U MAWKORDOR KA JINGIM ka dei 
ka kot kaba donkam kyrkieh na ka bynta ki KHUN 
JONG PHI BAD lA PHI. U Mawkordor jong ka Jingim 
jong nga uba nga la ri kyndong bad sumar khuid man 
la ka step. Ngam ju suk ha ka jingim jong nga khlem 
da ioh shwa ban doh ia une U MAWKORDOR KA 
JINGIM (ka Kilanmet kaba man la ka step). 

La Slem bah ba nga kwah ban pynmih pyrthei ia 
une U MAWKORDOR KA JINGIM, hynrei mynta ruh 
nga dang lah ban pynmih tang ia ka bynta-1 (Volume- 
1). Nga kynnen da ka jingiarap kyrkhu kyrdoh jong phi 
ki para-ri ngan sa lah ban pynmih shuh shuh sa ia ka 
Volume-2, Volume-3 bad ia ka Volume-4. 

Ki khynnah kiba la kot ia ka 5 snem karta ki 

lah ban don hikai ban pynkilanmet ialade hapoh ka 
jingialam jong kiba la kham san bad kiba la pule 
bniah ia kane ka kot. Bad kane ka kot U 

MAWKORDOR KA JINGIM kan hikai ia ki khynnah, ia 
ki samla bad ia kiba la rangbah ba kin long ki briew 

kiba don ia ka met ka phad kaba koit kaba khiah, 

ban don ka jingmut jingpyrkhat kaba khuid, ban long ki 
briew kiba lah ban iai-shah bad kiba iai-neh bad ban 
long ki briew kiba shlur bad kiba shemphang. 

Ki Rang Samla bad ki Thei samla kiba la kieng 
atiar halade da une U MAWKORDOR KA JINGIM kin 
lah ban ia leh pyrshah ia ki jingsniew bad ki 
jingpynshoi kiba sniew kiba wan ban tynrah ia ki man 
la ka khyllip-mat, kin sa tynshain kum U Mawkordor ha 
ka jingim jong ki kaba man la ka sngi, ha kaba yn 
ym don mano mano ruh ba leh ban knieh pat na ki. 
Tang kito kiba pynshitom ialade kin sa lah ban kheit ia 
utei U SOH THIANG UBA KIN SA PYRTO HI 
dalade ialade. 

Ha kane ka kot KA KILANMET U MAWKORDOR 
KA JINGIM nga la buh shibun ki dur la jong ban 
pyrshisha bad ban pynsakhi ia ka jingleh jingkam bad 

ban pynshlur ia ki hep baht bad ia phi ki samla 
samhoi baieid. Nga pynshlur khamtam ia kito kiba lah 
shim ia ka kyrdan Longkpa Longkmie. Namar bun na 
ki ki ju kren bynniaw ba lah tymmen, kumta kim dei 
shuh ban bteng ia jingpynkilanmet jong ki. Hana ba ki 
lah ioh khun iwei ne at ngut, kumta kim ioh por shuh 
ban pynkilanmet ialade. Hynrei kata ka jingsngew ka 

long kaba bakla bad ka ialam ia phi ban jot noh bad 

ba phin duh noh ia utei U MAWKORDOR JONG KA 
JINGIM JONG PHI. 

Shikyntien na ka bynta ki Nongiashim bynta ha ki 
jingialehkai bapher bapher 

Ki briew kiba ju shim bynta ha ki jingialehkai 

bapher bapher, kum ha ki Phut-bol, Basket-bol, ne ki 

Nongshimbynta ha ki jingiamareh, jingiaryngkoh (Long 
Jump, Triple Jump, High Jump, Pole Vault) ne ki 
Nongshimbynta kum ha ki jingiakawang (Shot Put, 
Discus Throw, Javelin Throw, Hammer Throw, Boxing). 
Baroh ki Nongialehkai ki don kam ban da pynkilanmet 
shwa ialade shwa ba kin shim bynta ha ki jingialehkai 
bapher. Bad ki Nongialehkai ha ki jingialehkai bapher 
bapher ruh ki dei ban pynmlien ban pynkilanmet man 
la ka step. Kam long kaba biang ne kaba bha ban 
shu ia shim bynta beit ha kino kino ki jingialehkai 
khlem da pynkilanmet shwa ialade. 

Don bun ki paralok kiba shim bynta ha ki 
jingialehkai bapher bapher, hynrei ki bym ju 
pynkilanmet ialade. Ki pyntngen bad pynshngain 
halade ba ki dei ki Nongialehkai, kumta kim donkam 
ban pynkilanmet. Ki ju ong ba shisien ba la ialehkai 
kim donkam ban pynkilanmet, hynrei kam long kumta, 
donkam hi ia man u Nongialehkai ba un pynkilanmet 
ialade man la ka step, khnang ba ka met ka phad 
kan ym jrem ne jrai, kan ym pang ne sakhrai. U 
Nongialehkai u lah ban pynwan ia ka met ha kano 
kano ka rukom ha ka por ialehkai bad u Nongialehkai 
un ym mynsaw jur haba u kum ur ne kyllon ha ka 
por ialehkai. 

Shwa ba ngan pynkut nga sngewnguh kyrpang 
elL^iai Pa jong nga i Ksanbor Aloysius Sunn iba la at 



ka bOT ka buit ia nga ban pynmih ia kane ka kot. 
Nga pan map bad pan jingmut ruh halor ki lait ki let 
naphi ki Nongpule bad ki Nongpyrshang kiba phi lap 
ha kane ka kot bad ha ka jingim jong nga. 

K H U B L E I 


Bah Snenglem A. Kurbah. 




KA KILANMET U MAWKORDOR KA JINGIM 
(Tei ia ka Met jong phi, Tei ia ka Ri Jong phi) 

Bah S.A. Kurbah. 

Ka Kilanmet ka dei ka jingkyrkhu ia u Briew 
aba burom bad khein kor ia ka. U briew uba 
Kilanmet mania ka step kumba 20 minit ne 30 minit 
an ioh ka met ka phad kaba koit kaba khiah kiat bha, 
Un lait na ki jingpang kiba harukom. U briew uba 
smat ban kilanmet wat lada un poi ha ka rta kaba 70 
ne 80 snem ruh, un ym pat ring tymmen than haduh 
katta katta. Hynrei u briew u bym ju pynkilanmet pat, 
11 JU ring tymmen kloi wat la ka rta jong u ka dang 
long tang 50 ne 60 snem. 

1) Ka jingshisha:- U Rangbah briew uba la dap 

80 snem karta ruh haba u kilanmet man la ka step, u 

Syngkai, u Budlum, u Ryndang, ki Pungkti, ki Pungkjat 
ki long kiba khlain bad kiba skhem, ki long ruh kiba 

lab ban pynphai ne khyrwait kat sha barnon, bad ka 
met ka phad ka khlain bad ka koit ka khiah bha, bad 
ka snam ha ka met ka khuid bad ka iaid bha. U 
briew u lah ban pynphai kynsan ia la ka met wak 
wak katba u sngewbit. 

2) U Khynnah uba dang 15 snem karla ruh lada 

um JU pynkilanmet, ii eh syngkai bad lada u bakla, u 
kum ur, kyllon ne hap, u khynnah un rnynsaw jur, un 

lait ka syngkai, khein u shyieng budlum bad kiwei 

kiwei ki jingma ia u. 

3) Sa kawei pat ka jingmyntoi kaba kongsan tarn 

ka long ba u briew uba pynkilanmet bha ialade u 

nangkham pynjlan shuh shuh ia la ka karta katba u 

dang im ha kane ka pyrthei. Namar da ka lad 

pynkilanmet, u briew u koit u khiah krat bha bad um 

JU kham pang biej. Ki briew ki bym ju pynkilanmet 

ialade, ki ju ud pang har-rukom; ki ud pang king 

khlieh, ki ud pang met, ki ud pang syngkai, ki ud 
pang jrai, ki ud pang jrem, ki ud pang khmat, ki ud 
pang shadem, ki ud pang pym lait bha ka kpoh bad 
kiwei kiwei ki jingpang kiba ym lah ban niew tang 

hangne. 

4) Nalor kata u briew uba pynkilanment u ioh 

■*:oT, ka met ka khlain bha, u khlain ban bam, u 

khlain ban trei, u khlain ban ialehkai bad u don ia ka 
••Bcr lashanslem*’ (stamina) haba u pyndonkam ia ka 
Bor, 

5 ) Ngi dei ban long shwa kiba sbun ialade 

barobor, 20 minit ne 30 minit ban pynlut por na ka 

bynta ban Kilanmet ban ioh ia ka koit ka khiah karn 
dei ka jingduh-nong. Lada ngi long kiba khim rnynsiem 
ne khap-nap ialade ban ioh la ka koit ka khiah, la ki 

khun ki kti ruh ngin sa khanglad ban long kiba laituh 

ba kin duh ia utei u SOHKSIAR uba kynsai tarn ha 

ka jingim jong ngi. Lada 30 minit ngin tei ia ka met 

da ka lad Kilanmet kaba mania ka step, ngin tei bad 
trei ia ki kam baroh ha ka shisngi khambha arshah. 
N'alor kata ka jingmut jingpyrkhat ka proh bad ka 

khlain ban pyrkhat. 

U briew uba khl ain: 

Bun ki briew ki don lypa ka bormet kaba khlain, 

ki lah ban kit ne bah ia u khaw shibomi, hynrei kida 
kim leh ia ka kilanmet mania ka step kim don 

jingiapher ei ei ruh na kiwei pat ki para briew. Haoid 

ki khlain namar lehse ka jingkhlain ]ong ki ka la 

shong tynrai naduh kpoh ka kmie, namar ka krnie kaba 

shemphang ka la pynkhreh liipa ha ka por pun ban 

sumar bha ia ka met la jong, bad ka bam ki jingham 
kiba tei ia ka met, bad ka pyndonkam bha ia ka 

jingkordor jong ka por thiah bad ka por trei. Kine ki 

long ki jingmyntoi kiba kongsan Jong ka kmie kaba 
punkhun bad haba ka kha, ka kha ki khun kiba koit 
kiba khiah krat bha. 

U briew u long uba khlain namar ka jingheh 
met, bad ka jingkhia jong u ka tarn arshah ban ia 

kiwei, hynrei lada un pyndonkam ia ka Kilanmet kum 

kawei pat ka atiar ha ka jingim jong u, un ioh ia ka 
bor met kaba khlain shuh shuh. Wat lada ki khynnah 
ki long kiba koit ba khiah krat ruh, hynrei donkam 
ban phah kilanmet ia ki man ka step ba kin ioh ia 
ka jabieng kaba proh bad ka jingmut jingpyrkhat kaba 
khuid bad ka met ka phad ka long smat ha man ki 

jingleh jingkam. 

U briew uba tlot. 

Kham bun ngut ngin shem bad ia kynduh ia ki 
briew ne ki paralok kiba tlot bad kiba ud pang lynter. 

Lada kine ki briew kin jin da la pynkilanmet ialade ha 
ka poT ba ki dang kham samla, kin ym mad ne ia 

kynduh ia kitei ki jingpang. Hynrei donkam ruh ban iai 

minot ban pynkilanmet wat lada kot shaduh ka karta 
tymmen. L briew u lah ban jrong tang 5 phut bad ka 
jingkhia jong u ka long tang 40 kilo, ka bor jong u 

ban kit ka long tang 25 kilo ha ka jingjngai kaba 15 
minit, hynrei lada une u juh u briew un pynkilanmet 
man ka step kumba 20 minit, tang hadien 3 bnai u 
juh u briew un kylla nadong shadong bad un khlain 
arshah. Bad ha kata ka por un kit 50 kilo ha ka 

jingjngai kaba 15 minit, lehse ka jingjrong un sah kat 
juh bad ka jingkhia ruh kumjuh, hynrei ka bor ba u 
la tei ka la pher arshah. 

Khie dang step bad pynkilan ia la ka met ka 

phad, haroh shisngi ka met ka phad jong phi kan 
khlain bad sting. Phi sngew kumba phi ioh ia ka Bneng 
haba phi ioh ia ka met ka phad kaba khiah-krat. Kino 
kino ki paralok kiba don ka jingpang hap shnuih ki 

lah ban ioh biang ia u shnuih uba bha lada ki smat 
baa kilanmet ha ki madan phlang ba jyrngarn. laid da 
ki kjat suda ha ki phlang jyrngarn bad kato ka umjer 
step kan ai ia phi ka Bitamin kaba pynbha ia ki 

shnuih jong phi. Bad kino kino ki paralok kiba don ka 
jingpang jaituh ki lah ban long ki briew kiba smat 

palat, lada ki pynshitom ialade ban khie dangstep ban 
pynkilan ia la ka met tang 20 minit. Ki briew kiba 

don ka jingpang dom-biej ne kiba kloi ban khong 

khong ne bitar, kin long pat ki briew kiba jai jai bad 
kiba jem-nud lada kin pyrshang ban pynkilanmet ialade 
man la ka step. 

Hynrei bun sien ruh ngin iohi ia ki paralok kiba 
pyni jingbitar wat lada ki dei ki Nongkilanmet kiba la 
rim bha. Balei ? Ka daw ka long 

1) Lehse ba kim ioh pynkilanmet ialade ha 

kato ka sngi. 

ii) Ne kith, shy m lajoj^' ha kak kamram falehM' 
kai jong ki. 

iii) Ki ju kun ia ka jingbitar bad khlem kren 
briew baroh shisngi. (Ki ju thmu ban jop 
biang ha kawei ka sngi). 

iv) Ki Nongkilanmet babha kim ju ia-nia ne ia- 
shoh. 

Don bun ki paralok kiba don ka jingpang 
sngewtiot ne sngewjrem ne sngewswai. Lada ki pynsmat 
ia ka met ban khie kham step bad pynkilan ia ka met 
ka phad, kin lait lut kitei ki jingpang baroh. Don bun 
ngut ki paralok kiba don ka jingpang tieng-eit (bym 
shlur) ne ka jingpang Salia kaba ki ju khot ki khynnah 
lit (salia me) (thait me). Hynrei lada ki dei ki paralok 
kiba pynshitom ialade ban kilanmet, kin kylla long noh 
ki khynnah kiba shlur palat, ki bym salia shuh, ki 
bym ju-thait. Bad haba ki dei ban leit jingleit sbaei 
shaei marwei ruh, kim ju salia ne kim ju-thait, Ki 
shlur ban leh ia ki kam baroh. Bad dei tang da ka 
lad Kilanmet ngin ioh ia ka pyrkhat pyrdain kaba khuid. 

To tip ia ka jingshisha da kaba phi pyishang ban 
kilanmet noh naduh mynta. 

KA FOR THIAH 

U briew uba ju kilainmet u dei ban burom bad 

khein-kor ia ka por thiah bad ia ka por khie-thiah. Ka 
jingthiah miet ka pynduna ia ka bor met, ka khate ia 

ka rta bad ka pynpang ia ka met bad ia ki kynja 

dohksah jong ka met baroh. U briew uba kilanmet um 

dei ban duna ka por thiah la kumno kumno 8 kynta, 

bad lada u byrtia ha ka jingtrei-kam bad thiah tang 5 
ne 4 kynta bad iohnong ha ka jingtrei jong u, pynban 
u khate ia u Sohksiar jong ka jingim jong u. Ka bor 
met ka duh noh suki suki bad ka met ka kylla jlep 
noh lada un khie pat mynstep bad pyndep ia kiwei 

kiwei ki kam. Lah ban ong ba u ’King of Kungfu’ U 
Brurelee uba la minot than ha ka kilanmet da ki bun 
kynta ha ka por mynmiet, u ju thiah tang khyndiat 
kynta, bad ban pyndap ia ka bor met jong u, u bam 

tang da ka doh bad kiwei kiwei ki jingbam kiba khlain 
bha ka bitamin. Hynrei ka jingleh jingkam jong u kam 

biang, namar u pynduna palat ia ka por thiah. 

KA JINGBAM DA KA PQR 

Ka jingbam da ka por bad da ka jingthew ka 
long kaba donkam, khamtam lei lei ia u Nongkilanmet. 
Ban bam da ka jingthew ka mut ba ngim dei ban 
bam palat haduh bym lah ieng shuh, ne ban bam 
shiteng kpoh khlem da kdang. Hynrei ka jingmut ka 
long ba ngim dei ban bam khlem sngewthuh lane leh 
klet ba ngin shu dih sha ne bam ja tang namar ba 
rung shongkai ha iing ki paralok. Kham bun sien hi 
na ngi ngi ju ia kynduh kumne. Ynda la dep dih sha 

na iing la jong, ynda poi shongkai pat ha ting ki 

paralok ki pynbor dihsha biang, teng teng ngi ia 
kynduh paralok sa ha lynti ruh ki ia wer bad pynbor 
ban ia rung dihsha sa ha dukan. Kane ka Jad ioh sha 

ioh ja kam dei ka jingmyntoi ia ka met, pynban ka 

long ka jingduh jingmyntoi bad ka lah ban pynshitom 
ia ka met. Haba ngi la dih sha than bun sien ynda 
ngin poi ban bam ja ha iing, lehse ngim ym lah shuh 
ban bam kumba dei ban bam. Nalor kata ka jingbam 
khlem por kan pynlynga ia ka met, bad ynda poi ka 
por thiah lehse ngin ym lah ban ioh thiah suk. 

U NONGKILANMET U DQNKAM lA KA JINGBAM 
KABA PYNTEJ lA KA BORMET BAD lA KA BOR 
lASHANSLEM. 


Ynda la dep kilanmet mynstep donkam ban 
pynkhreh ka jingdih ka ban tei ia ka Bormei bad la 
ka Bor-iashanslem. 

i) Pynkhluid ia ka dud kumba ar klat ha u 

khiew, sa khleh lang ka khi kumba shishamoit heh, 
tong sa ka Umngap kumba shi shamoit heh, nangta sa 
king lang bad ar tylli ki pylleng. Haba king ia ka 
pylleng pyndonkam tang ia ka khangai kaba stem. 

Kane ka jingdih kan iarap ban pynkhlain shuh shuh ia 
u Nongkilanmet. 

ii) Ka Syrwa dohmasi, doh-syiar, doh-blang lane 
ka syrwa doh-sniang kaba shet lang bad ki jhur, lane 
ka syrwa jhur. Kitei ki syrwa ki long kiba ai bor bad 
tei ia ka Bor lashanslem jong u Nongkilanmet. 

iii) U Shana kulai, u Shana motor, u Rymbai Ja 
ki long ki jingbam kiba bha eh ia u Nongkilanmet. 

iv) Ka Doh ka long kawei ka jingbam kaba tei 

bor bad pynksah ia ka met. Ka doh ka dei ban long 

kaba la shet ih bha. Ka jingpyndonkam jong ki musli 

musla ha ka doh kam da long kaba bha ia ka met. 

v) U jhur jymgam u long uba donkam eh na ka 

bynta ka met jong u briew, namar u jhur jymgam u 
don ka Bitamih Kane ka Bitamin ’C* kam ju 

shong slem ha ka met jong u briew, lada ka met u 
briew ka don ia ka Bitamin 'C' mynta ka sngi, lashai 
pat ka la lut noh. Kumta donkam ban bam jhur 

jymgam mania ka sngi khnang ba ka Bitamin ’C* kan 
don ha ka met mania ka sngi. Katba kiwei kiwei ki 
Bitamin ki shong khamslem ha ka met u briew. U soh 
u long uwei na ki jingbam uba don bun ka Bitamin ’C*. 

Ki jingbam ne jingdih kiba pynmynsaw ia ka met. 

i) Ka jingbam Dumasla bad ka jingdihduma/sikret. 

Ka Jingbam Dumasla bad ka Jin^dihduma ka 

long ka jingmlien kaba sniew kaba pynsniew ia ka 

met jong u briew. U Nongkilanmet uba mlien 
ban Dih Duma u duh noh ia ka bor iashanslem. 
Ka jingdih duma ne ka jingbam duma ka pynsat 
tyrha ia ka shadem, kumta u/ka Nongkilanmet ki 
duh noh ia ka bor met bad ka bor iashanslem. 
Nalor kata ka pynking ia l:a khlieh. Shuh shuh u 
Duma u pynkharoi ia kiwei pat ki jait jingpang 
ha ka met bad ka jingtrei ba kongsan jong u 
Duma ka long ba u Khate ia ka Karta jong u 
briew. U/Ka khynnah kin ym lah shuh ban 
pynleit jingmut ha ka pule ka thoh ne ha ka 
kilanmet lada ki mlien ban bam Duma ne dih 

duma. 

ii ) Ka jingdih kiad. 

Ka kiad ka dci ka Nongshun kaba sni tarn ia u 
briew khamtam la ki Nongkilanmet. Ka pynduh 
noh ia ka bor jingkynmaw, ka khate ia ka 

jingstet bad ka pynkiuh ia ka met haba la kymi 
ia ka. Ka kiad ka pynjaituh ia ka met bad ka 

pynsiew ia u Klongsnam uba long u bynta ba 

kongsan tarn jong ka met, 

Ka Dur Nongdih bad ki jingkiumar ba u leh. 

Nalor kata, ka kiad ka pynking ia ka khtieh 
bad ka pynshongshit ia u briew ban leh klumar 
bad ban kren klumar. Shisien ba ka kiad ka la 
shongkulai ia u briew ka long kaba jwat pat ban 
law bad ban lait na ki ’saiteh’ saikhum jong ka. 
Ka kiad ka dei ka Nongpynjot ia ka Longrynieng 
bad ia ka Imlang Sahlang. Haba u briew u la 
mlien u kylla myllen ban iai brai ia ka, kumta 
ka don ka bor ban pynduk ia ka - ling ka Sem bad 
ka wanrah ia ka jingiamai ne jingia kajia ha iing 
ha sem bad ha ka Imlang ka Sahlang. Ka kloi 
ruh ban thaw ki jingiashoh iadat bad ka 

jingiapyniap. 

iii) Ka jingdih Drugs. 

Ka jingdih Drugs ka long kawei pat ka 

pat ka Nongshun kaba kham khraw bad kham 
khlain ban ia ka kiad. U briew uba la mlien ban 

dih drug u long u mraw jong ka Snaiap, u 

phong halade ia ka mgai jong ka jingiap. U 

briew uba la brai ka dih drug u ialeh katba lah 

ban pynjngai ialade na la ki bahaiing hasem. Um 
ju kwah ban trei ei ei, ka bam ruh um bang 

shuh, u sngewtynnad tang ban ioh mad drugs. 

Lada un duh drug shisien ruh, u kloi ban leh ki 
kam sniew ne wat ban pyniap briew khang ban 

ioh pisa ban thied drug. U briew u raikhoh kum 

u sna-iap, ki khmat ki jylliew, ka met ka kiuh, 

bad u Nongdih drug u kloi ban pyniap ialade ha 

kano kano ka por. 

U briew uba puh kper ne puh Lyngkha ne uba 
thlieh dieng ne pom dieng, u trei ka kam kaba khia 

shibun. Naduh 8 baje mynstep haduh 5 baje janmiet u 
briew u hap dem khui ban pyndep ia ka jingtrei ka 

long kaba khia shibun. Don kiba kham smat ki am 
dukhi naduh 5 baje mynstep haduh 5 baje janmiet. 
Kane ka jingtrei ka ktah eh ia u Syngkai bad ia u 
Shyieng Budlum, phin shem bun ki Nongrep la ki 
Rangbah ne ki Samla, ki ud pang Syngkai, pang ka 

met, pang u Shyieng Budlum, bad lada phah phai 
kynsan ia ki kin ym lah da lei lei ruh, bad lada ki 
phai jubor lah ban lait u syngkai ne u shyieng 
budlum. Bad hadien ba ki la kot ia ka 35 ne 40 

snem karta phin iohi ba kila ring tymmen la kum kiba 
la 70 ne 80 snem karta. 

Ka Kam Misteri, ka Kam Kit jingkit bad ka Kam 

shohmaw:- 

Kine ruh ki long ki jingtrei kiba khia bad kiba 
bam bor, u misteri uba niad rynda, nangta u sa ot 
dieng, un ioh sngew ia ka jingpang ka Syngkai bad ki 
tyrpeng bad ka jingtyrsain ha ki khohsiew bad kiwei 
kiwei ki bynta jong ka met. 

U Nongkit uba kit shiborni kaba ka jingkhia ka 

long kumba 80 ne 90 kilo, ne uba kit jingkit baroh 
shisngi, un ioh sngew ia ka jingktha jong u Syngkai, u 
Ryndang, u Budlum bad ki soh ksah jong ka Ibong 
bad kiwei kiwei ki bynta jong ka met. Kum juh ruh ia 
ki Nongshoh Mawria kin ioh sngew ia ka jingktha jong 
u Budlum namar ba ki dem than baroh shisngi kin ioh 
sngew ka jingpang ha ka Syngkai, ki tyrpeng bad ki 
sla kti bad ha ki dohksah kti. Kumjuh ruh ka kam 
khleh sorki ka ktah palat ia u Syngkai bad ki tyrpeng 

haduh budlum. 

Kitei ki jingtrei kiba la kdew haneng ki long ki 

jingtrei kiba khia bad kiba bam bor haduh katta katta, 
ym tang katta, hynrei ki pynpang pynswai ia ka met. 

Lada u samla uba dang sdang trei naduh 20 snem 
karta bad ynda u dap tang 35 snem karta, un 
sngewthuh ba u la ring tymmen la kum uba la 80 ne 

90 snem karta, bad un ud ktha u budlum, ban phai 
ruh um lah, ban trei than ruh um don bor, bad kiwei 
kiwei ki jingeh ha ka jingim jong u. 

Ki kam kiba shu shong. 

Ki kam kiba ngi shu shong kum ki kam Ophis, 
ki kam niah kali, ne ki kam skul bad ki kam shet 
jingshet. Kine ki kam kiba ngi shu shong wat lada kim 
long kiba ngi khih ngi ksar shane shatai, pynban ki 

ktah hi ia ka jingsohkhrai jong ka met, u shyieng 
budlum u ktha, u syngkai ruh u thait hadien ba la 

shong kumba 2 lane 3 kynta. Ka khlieh ka khia jling 
jling namar ba ban ki kam Ophis, kum juh ruh ia u 
khynnah skul uba la duriap baroh shisngi ha ki 

jingpule bad jingpynleit jingmut. Kumjuh mh ia ka kam 
shet jingshet kaba shu shong 2 lane ^ kynta. 

KA JINGIADA, 

Ki briew kiba trei ia kitei ki jingtrei kiba khia 

bad lada ki leh kilanmet man ka step» kin dang ioh 

bor bad ka met jong ki ruh kan ym ring tymmen 

kynsan, ki lah ban phai wak wak bad ban trei dam 
dam khlem ioh sngew ia ki jingpang jingktha. 

KA DAWAI KHLAIN> 

U Nongrep, ne u Misteri, ne u Nongkhleh sorki, 

ne u Nongthlieh dieng bad u Nongkit jingkit ki trei ki 
ktah ia ka kam kaba bam bor shibun eh, u syngkai u 
sei ka bor bah bad u budlum u khyrwait bad kyrshan 
bad ioh ia ka bor. Khnang ban ym pyntroin ia k abor 

jong u syngkai bad u budlum ngi dei ban pynkhlain 
shuh shuh ia ki da kane ka lad Dawai Khiain. Pynshad 
ia u syngkai pyllun pyllun kumba 2 minit da kaba 
ieng ha ka juh ka jaka. U Nongrep uba la dem khui 

ban puh, kumjuh u Nongthlieh dieng, ne u Nongkhleh 

Sorki, ne u Misteri dieng, ne u Nongkit jingkit ki trei 
ia ka kam kaba ktah bha ia u Syngkai bad u Budlum. 
Hadien shikynta ki donkam ban pynkilan ia u syngkai 
jong ki. Ka jingiarap kan long kaba khraw tarn bad ka 
dawai kaba bha tarn. Da kane ka lad, wat lada u 

briew u dap 80 snem karta ruh yn ym ioh sngew ia 

ka jingpang ne jingktha jong u Syngkai ne u Budlum, 
hynrei un sngew khiain kum ha ki por ba dang samla 
ne ba dang khiain dang eh. (peit ia ka dur no. (i). 


Pur No. (i) 

Pynshad ia u syngkai 
pyllun pyllun da kaba 
ieng ha ka juh ka jaka. 

KUMNO BAN NANG BAN KILANMET HI DALAnr 


Nyngkong nyngshap dei ban mareh shwa kumba 
10 minit ei ei, kane ka dei ka lad ban pynkyndit 
thiah ia ki thied ki jaw Jong ka met baroh, ym dei 
ban mareh stet, hynrei dei ban mareh suki suki 
(jogging), hadien kata sa sdang ban kilan>met hi ha 
mad an. 


Ka Kilanmet No. 1. 
Mareh suki suki 
(Jogging) 


Ka kilanmet ka sdang ha madan marwei hadien 
ka jingmareh. Pynshad ia u syngkai pyllun pyllun 
kumba 20 sien, ynda dep pynshad sha ka diang 
pynshad sa sha ka mon. Nangta pat sa pynkhih sa da 
kynriang. (peit kat kum ka dur No-2). 



Kilanmet No. 2 
Pynshad pyllun pyllun 
ia u syngkai. 

Kilanmet No- 3 
Pynkhih da kynriang 
sha ka mon bad sha ka 
ka diang. 


Hadien ba la dep pynkilan ia u syngkai dei ban 
kilan sa ia u ryndang, pynphai ia u ryndang sha ka 
mon wak, sha ka diang wak kumba 20 sien, nangta sa 
pynshad pyllun pyllun kumba 20 sien, ynda dep nangta 
sa mied shadien bad pyndem sha khrnat kumba 20 
sien. Ha kaba nyngkong phin king ka khlieh, ki khmat 
kin long byrngut khlem iohi shai, hynrei da kane ka 
lad kilanmet suki suki phin ioh bor bad ka khlieh kan 
ym king shuh. Ha kaba sdang dei ban leh suki jai. 



Kilanmet Ryndang No. 4 
Phai sha ka mon wak bad 
phai sha ka diang wak. 

Kilanmet Ryndan 


No. 


Pynshad pyllun pyllun. 


5 


Kilanmet Ryndang No. 6 
Khmied sha jrong bad 
pyndem sha khmat. 





Kilanment No. 7 



Hadien ba la dep ia ka kilanmet jong u Ryndang 
del ban pynbud sa ia ka kilanmet jong ki kti, dei ban 
pynshad ia ki kti baroh artylli kum ka pakha, sdeing 
shwa na sha khmat nangta sa shadien kumba 10 sien. 
Phin ioh sngew ia ka jingthait jong ki tyipeng bad 
phin iohsngew kumba pai ka snam ha la kti, da kane 
ka lad ka snam ka par ryntih bha bad ka kti ka 
khlain. 


Kilanmet jong ka kti No. 8 
Pynshad sha-khmat bad shadien. 

Hadien sa leh sa ia ka kilanmet jong ka tyrpeng 
bad jong ka kti bad jong u syngkai ha ka juh ka por. 
Rah ia ki kti shakhmat ha ka matang kaba 90 degree, 
sa phai sha ka mon bad sha ka diang kumba 20 sien. 
Ki kjat ieng beit, pei' kat kuir. ka dur. (Katba 
nangmih ki sngi nang pynstet). 


Kilanmet jong ka kti, 
tyrpeng bad syngkai. No. 9 
Phai bad kti bad tyrpeng 
bad syngkai, ki kjat pat hajuh, 
pynbeit ia ki khohsievr. 

Hadien ba la dep ia ka kilan-met jong ka kti, 
dei ban pynbud sa ki jong ka kjat bad Ibong. Buh ki 
kti da kaba thain ha ka lyngkdong, ki kjat p)rniar 
kumba shiphut na kawei kawei, nangta sa i^g sa 
shong kumba 20 sien, katba nangmih ki sngi sa nang 
pynbun sha ka 30 ne 40 sien ter ter katba phi lah. 



Ban pynkhlain shuh shuh ia ka met baroh kawei 
dei ban kilan*met da kaba dem pyllup ha madan^ 
kyrshan da ki kti, nangta sa pynbeit ia ki kjat, wanrah 
ia ki kjat ha pyrshah ka kti, kawei hadien kawei. Leh 
kumba 40 sien ei ei, kane ka kilanmet ka iarap ia ka 
Ryndang, ka Syngkai, ki kti, ki kjat bad ia ki kopja 
jong ka shyrkait bad ka tei ia ka Bor lashanslem, 
(Stamina). 


Ban ioh bor shuh shuh u syngkai dei ban thiah da 
lyndang, khyllie ia ka khlieh bad pyndei ia ka khlieh 
ha ki khohsiew, ha kane ka por dei ban p 3 mbeit bha 
ia ki khohsiew. Ha kaba nyngkong phin iohsngew ia ka 
jtngpang ne tyrsain ha ki thliew khohsiew namar ki 
thied ki ia pyrkhing. Pyrshang ban leh kumba 20 sien 
bad pynbun katba lah katba nangmih ki sngi. Tang 
hapoh shitaiew ka jingpang ne jingtyrsain kan jah noh 
bad phin sa lah ban pyndei ia ka khlieh ha ki 
khohsiew khlem jingpang ei ei shuh. 


Kilanmet No. 12. 


Ban pynjah ia ki jingtyrsain jong ki thied ha ka 
khohwah, Ibong, ne khohsiew bad jong ki sla kjat, dei 
ban leh 1 kilanmet da kaba shong khylliap shiliang ka 
kjat. (Leh kumba 10 sien shiliang) 



Kilanmet No. 13 
Thiah shadien bad 
dem shakhmat. 

Ban pynkhlain ia ki tyrpeng, ki ksang kti bad ia 
ki lyndang kti, dei ban kilan ia kine ki bynta. 
Kyrshan da ki kti ha madan bad rah ia ka met, 
nangta sa pynhap biang (leh kumba 20 sien). 




Kilanmet No. 14 

... 

Dem pyllup kyrshan 


da ki kti. 



Ban pynkhlain stiuh la u syngkai bad ia u shyieng 
budlum donkam ban pynkhun kum ka Ryntih, dem 
khohsiew, nangta pynbeit ia ka met, rah ia ki kti sha 
jrong, sa pyndei ki kti ha sla khyndew. (Leh katba phi 
lah). 


Kilanmet No. IS 
Dem khohsiew, ki kti 
sha jrong sa pynthiah 
suki suki sha jan sla 
khyndew. 



fl9' 



Ha ka juh ka rukom dem khohsiew^ kyrshan da ki 
kti shadien da kaba bat ia ka ryndang kjat, sa pyndei 
la ka khlieh ha madan. (leh bun sien). 


Kilanmet No. 16 



Ban khlain ban rynsied kum ka miaw pat, del ban 
kynthih ar-kjat da kaba pyndei ia ki khohsiew ha ka 
shadem, pyrshang ban kynthih 10 sien. 


Kilanmet No. 17 
Kynthih ha ka juh ka jaka 
da kaba pyndei ia ki khoh- 
siew ha shadem. 

Ban ioh ia ka Bor lashanslem leh da kaba padai 
ia ki kjat shakhmat kawei shadien kawei, ki kti pat 
bat ha syngkai. Kynthih kumne kumba 50 sien phin 
ioh sngew ia ka jingthait bad ka jingpyrkhing ha ki 


khohwah. 


Kilanme t No. 18> 



Ban kham pynkhlain shuh shuh pat leh da kaba 

padai ia ka kjat kawei shakhmat kawei shadien, kumjuh 
ia ki kti, hynrei leh ha ka juh ka por, lada ka kjat 

ka diang ka don ne hap shakhmat, ka kti ka mon ruh 

kan padai shakhmat, lada ka kjat ka mon ka padai ne. 

hap shadien, ka kti ka diang pat kan padai shadien. 

Da kaba pyndei lang ia ki kti para kti, ki 
para kjat ha ka rukom ba kynthih ka iarap 
pynthait ban ioh ia ka Bor lashanslem. 


Kilanmet No. 21. 



kjat 

ban 

Ban pynlong ia u syngkai uba jwat, thiah da 
lyndang bad rah ia ki kjat sha neng jong ka khlieh, 
ia leh ban pyndei ia ki kjat ha khyndew. Ka met ka 
long kumba khylliap kum ka Nap, ha ka juh ka por 
wan rah biang ia ki kjat da kaba thiah pynbeit. 


Kilanmet No. 22. 



Ban ioh ia ka Bor ha u Thied Sohpet bad jong ka 
kpoh del ban thiah da lyndang, nangta sa rah ia ka 
kjat bad pynkhih kawei hadien kawei kumba khap 
khainshi. 


Kilanmet No. 23. 



Ban pynjwat ia u syngkai bad ia u shyieng 
budlum donkam ban tyllun kum ka Bol, ialeh katba lah 
ban ym pyndei ia ka khlieh ha madan, buh shwa da 
ki kti, pynkdor ia ki khohstew nangta sa tyllun sha 

Ban ioh ka jingkhlain jong u Ryndang bad ka 

jingjem syngkai, dei ban tyllun da dien da kaba pyndei 
shwa ia ki kti ha madan, bud sa ka khlieh, nangta 

bud sa ki kjat, leh da kaba pyndait lang ia ki kjat 
(tyllun kumba 10 sien). Kane kan iarap ban pynduh ia 
ka jingking khlieh. Haoid, ha kaba nyngkong ka khlieh 
kan king bad haba ieng phi lah ban kyllon, hynrei da 

kaba ia kilan kunine ka jingking khlieh kan jah syndon. 



Nangta pyrshang ban pynkilanmet da kaba ieng ha 
ka juh ka jaka, sa pynbeit ia ki kti kawei sha mihngi 
bad kawei pat sha sepngi, nangta sa shad pyllun 
pyllun kum ka latom ha ka juh ka jaka, phin iohi ba 
ki dieng ki siej lane ki iing ki sem kiba don ha 
sawdong - jong phi ki shad pyllun, pyrshang ban ym 
kyllon ha ka por ba phi pynsangeh ia ka jingshad. 

Pyiar ia ki kjat kumba shikam heh, ieng ha ka 
juh ka jaka, sa wanrah ia ka kti ka mon sha ka kjat 
ka diang, kumjuh ia ka kti ka diang. Kane ka 
Kilanmet ia iarap na ka bynta ban pynkhlain ia ka 
shadem bad ia ka Syngkai. 



Ieng kat kum ka dur, sa dem ka khlieh sha khmat 
bad shadien, ki khohsiew pynbeit, ka kti ha syngkai, 
pyrshang ban leh bun sien. 

28 . (b) 


Ban pawang ia ki kjat sha jrong dei ban ieng 
kawei ka kjat shakhmat kawei pat shadien, rah ia ka 
kjat ba nadien kynting shakhmat pyrshang ban pynkot 
kat ka rynieng la jong. Kawei ka kjat kaba kyrshan ia 
ka jingkhia jong ka met kan ym khih ne kynriah shane 
shatai. Kylliang kawei hadien kawei. 

Pyrshang ban padai ia ki kjat da kaba ieng ha ka 
juh ka jaka sha ka Hang ka mon ne sha ka Hang ka 
diang jong ka met. Lah ban leh ia kane ka kilanmet 
da kaba shu ieng ne da kaba shu kynthih. 



Ka kilanmet kaba pynkhlain ia ki tyrpeng» ki 
ksangkti bad ia u syngkai, dei ban pyrshang ban ieng 
da ki kti lane pynshaniah ia ki kjat ha ka kynroh, 
kan bha phi pyrshang ban pynmlien ban ieng khlem 
buh jingkyrshan. Ka madan phlang ka long kaba biang 
eh ban leh ia kane ka kilanmet. Ynda ka met ka la 
neh ieng, pyrshang ban iaid da ki kti, ynda haba ki 
kti ki la khlain kin sa lah ban kit ia ka jingkhia jong 
ka met ha ka jingjngai kaba 50 phut wat haduh 100 
phut ruh. Kane ka kilanmet ka long kaba sngewtynnad 
bha, ngi ju mareh da ki kti ha ka jaka jong ki kjat 
ha ka jingjngai kaba 100 phut. 


Kilanment No. 31. 

Ieng bad iaid da ki kti. 

Ka kilanmet da u tyllai ka long kaba donkam bha, 
ka iarap ban tei Ja ka bor iashanslem bad ka pynsting 
ia ka met. Pynshad ia u tyllai pyllun pyllun bad 
kynthih ki kjat, pyrshang ban kynthih shiliang kjat ruh. 

32 (b) 


!C>i rukom kilanmet kaba sdien ha u dieng (peit 
kat kum ka dur) ka larap ban pynksah bad pynkhlaiif 
ia u thied Sohpet bad ia ki hynta jong ka kpoh. Lah 
ban shna ia une u dieng kilanmet ha ka jingjrong 
kaba tang 6 phut. I ah ban snoh da ki kjat ne da ki 
kti. 



Kilanmet No. 33 

Ka Kilanmet kaba pynkhlabi ia u Thied Sohpet 
bad ia ki ksah kpoh donkam ban pynkhun kum ka 
jingkieng kaba khlem paia na pdeng, kyrshan tang da 
ki kti bad ki kjat, kyrshan kumba 30 second haduh 
shim it. 


Kilanmet No. 34. 




Ka rukom kilanmet ban pied ia ki kjat, (peit kat 
kum ka dur) nangta sa pyncjei ia ka khlieh ha rum 
khohsiew, kane ka rukom kan iarap ban lah ban phai 
stet, pyrshang ban leh bun sien, pyrshang ban kylla 
sha ka diang bad sha ka mon da kaba shu pynphai ia 
u syngkai. 


Kilanmet No. 35 





Kyishan da ka tymbuit bad ka sla kti, ki kjat sha 
jrong, wat buh ia ka khlieh ha madan, pyrshang beui 
pynneh kumba shiminit ne ar-minit. Kane ka kilanmet 
ka pynkhlain ia u shyieng tyrpeng, budlum bad ia u 
syngkai. 




Katba nangiaid ki sngi bad ki por, ka met ruh ka 
la nang khlain bad ki dohksah ki tei ha ki bynta jong 
ki met baroh, ki jait pa ki jait rukom kilanmet kiba 
ngi leh ngin ioh ia ki ksah bad ka bor ha man ki 
bynta bapher jong ka met. Ynda haba ka met ka la 
khlain bhai pyrshang ban ieng tang da kawei ka kti 
ban kit ia ka jingkhia jon.g ka met baroh. Pyrshang 
ban pynneh kumba 3 ne 4 second. 

Kilanmet No. 37. 
leng tang shiliang kti. 



kat kum ka dur u Nongkilanmet u pyrshang' ban 
pied ia ki kjat, shwa ban pynkilan ia ka met kumtei 
donkam ban pynkhluid shwa ia ka met, ynda haba ka 
met ka la sngewkhluid sa pyrshang ban pynkilan ban 
piecj ia ki kjat. Ka long kaba mynsaw lada pynkilanmet 
kumtei khlem da pynkhluid shwa ia ka met. Ha kane 
ka kilanmet phin iohsngew ia ka jingpang bad 
jingtyrsain ha ki khap Ibong (shyrkait) Wat leh jubor 
hynrei pynmlien ban leh suki suki. 

Ha kane ka dur kaba 39, u Nongkilanmet u la 
kham pyniar ia ka jingpied ia ki kjat, donkam ban 
long u iai-shah bad minot ban jop ia katei ka rukom 
kilanmet. 


Kilanmet No. 39. 


Katba nangmih ki sngi bad ki ia, u Nongkilanmet 

u nangkham pyntbit ialade da kaba iai minot ban piar 
lut ia ka jingwan jong ki thied da kaba shong syndon 
ha madan, nangta u dem shakhmat bad pyndei ia ka 
shadem ha madan, ynda haba ka met ka la wan ka 

jingpang ne ka jingtyrsain jong ki thied Ibong kam don 

shuh. U samla uba lah 20 snem karta ruh u lah ban 

sdang ia kane ka kilanmet da kaba minot. Ym baroh 

ki khynnah rit kiba lah ban pynkilanmet ialade kumba 
la pyni ha kane ka dur. Lah ban don katto katne 

ngut ki khynnah rit kiba lah ban leh ia kane ka 
kilanmet namar ba ki jem, hynrei lada ki leh ia kiwei 

kiwe^ pat ki kilanmet kum ba ieng da ka khlieh, ne 

ieng da ki kti, ne iaid da ki kti, kin shem shitom 
shibun, namar ka met ka donkam ruh ia ka bor ym 

tang ka jingjem. 


Kilanment No. 40. 

KA MLANMET KA JlNGMYNTOl lA KA MYNSIEM 
BAD K A PY NBHA lA K A P YRKHAT PYRDAIN. 


la u briew la thaw ha ka dur jong ka met ka 
phad kaba ngi lah ban iohi, kumta ha ka met u briew 
la bsut ia ka BOR PYRKHAT PYRDAIN. Lada u 
briew u don ka met ka phad kaba khlain, h 3 mrei um 
don pat ia ka bor pyrkhat bad ka mynsiem, u long 

kum u mrad khlaw. Lada u briew u don tang ia ka 
mynsiem hynrei ym don ia ka met u long u kynja 

mynsiem (angle) uba ngim lah ban iohi. Kumta ha u 
briew ki don kitei 3 tylli, (i) Ka Met (ii) Ka Bor 

pyrkhat (iii) Ka Mynsiem. U briew u im da kaba ring 

mynsiem ia ka Iyer khuid (oxygen), lada set noh ia ka 
khmut bad ia ka shyntur jong u briew, tang khyndiat 
por un iap namar um ioh Iyer. 

Kumta ka kilanmet kaba ia dei ban pynkhuid ia 

ka met shapoh kum ia ki Tor, Klong bad ki bynta ba 
shapoh jong ka met baroh dei ban ring mynsiem ia ka 
Lyer Khuid. Ka kilanmet da kaba ring bad pynhiar 
mynsiem ka iarap ban pynkhuid ia ka met. Ka lyer 

khuid ka thang lut ia ki khniang jingpang kiba rit kiba 
ngim lah ban iohi da ki khmat. Haba leh ia kane ka 
kilanmet Ring Mynsiem bad Pynhiar mynsiem, dei ban 
leh ha ki jaka ba lah ban ioh ia ka lyer khuid 
khamtam ha ka por mynstep. Ring ia ka lyer khuid da 
ka khmut bad p>Tihiar mynsiem lyngba ka shyntur, 

pyrshang ban leh bun sien katba lah. Kane lad iarap 
ban pynmih noh ia ka lyer jakhlia kaba don ha ka 

metu briew. Kat kum ka dur u Nongkilanmet u dem 
shakhmat ha ka mata.’^.g kaba 90 degree ban kham 
pynsuk ia ka lyer khuid ba kan rung bad ba ka lyer 
jakhlia kan mih. 


Kilanmet Ring bad 
pynhiar mynsiem. (ii) 


V , ^ 



U briew uba kilanmet man ka step u don ka 
jingmut jingpyrkhat kaba khuid kaba proh, u kloi ban 
shem jingmut ia kiei kiei, kum ha ka trei ka ktah, 
ka pule ka thoh, ha ki jingialehkai bad u koit u khiah, 
bad haba peit lah ban ithuh ba u dei uba smat ba 
sting. Nalor kata ka Kilanmet ka iarap ban ym Dom 
biej, u briew u long jai jai ka jingmut jingpyrkhat, u 
slem ban bitar, u shai ban pyrkhat ia kaba bha bad 
kaba sniew, u briew u lah ban lADA lALADE na ki 
jingpynshoi ki lok ki jor, la ha ki kam awria, ne ki 
kam jakhlia, hynrei lada u leh ruh ka long tang ka 
jingbymbanse. Lada u kwah ban pynkhlain shuh ia ka 
Bor Pyrkhat ban ym shah pynbiej, u dei ban pynkhlain 
ia ka jingpynkilanmet na ka 40 minit sha ka 60 minit 
man ka sngi. Ka jingshisha phin shem ba ha u briew 
uba khlain ban Kilanmet u don ia ka MON BAJWAT 

HALADE. 

Kumno ban ioh ia ka Mon Bajwat Halade. 

U briew uba don ka ka MON BAJWAT HALADE 
u don ka bor pyrkhat pyrdain kaba biang, shisien ba 
u la rai ban ym leh ia kaei kaei ka long thik kumta, 
bad shisien ba u la rai kut ban leh ei ei ruh, kan 
long thik kumba u la thmu. Bad ym ju kham lah ban 

pynbiej ne shalai ne thaw buit ban pynngop ia u 
briew uba don ka MON BAJWAT HALADE, bad ia 

kane ka MON BAJWAT HALADE ngin ioh tang lada ngi 
KHEIN KOR IA KA KILANMET HA KA POR 

MYNSTEP bad man la ka step ym duna ia ka 40 

minit haduh 60 minit. 

Nuksa peitngor (i) Phin shem barobor ia u 
khynnah ne ka khynnah, ne wat kiba la rangbah ba ki 
khoi khoi mynsiem, ki kloi ban dombiej bad bitar 

kulmar khamtam haba kila bun kam. Ym tang katta, ki 
long kiba lehrain biej, ki kloi ban ngop ha ki 

jingpynshoi jong ki paralok kiba sniew, kum ki kam 

awria kiba pynpoh dor ia ka Longbriew ka Manbriew 
la jong. Tharai u paralok u ia wer ban ia khalai, tang 
kumta hi ki kloi ban pynsngewbha ia la u paralok ba 

ioh u sngewsih, hynrei katba ki dang iaid ki por ka 
jingmut jingpyrkhat pat ka la nangmlien bad myllen 
bad bang bha. Kham bun sien ngi ia kynduh ruh ia 
ki paralok kiba dih kiad, ki tang shu ia wer ia ngin 
ia mad tang khyndiat namar ba dei ka sngikha ne ka 
sngi-khawai jongno jongno ha iing, kumta hi ngi la 
noh mon sngewbha sha u lok, namar ka long ka 
burom ia u, hynrei katba nangmih ki sngi ka jingmlien 
ka pynmyllen ban kymi sha ka jingbrai bad ka dih 
bhor mutlop. Hynrei kine ki juh ki briew lada ki 
kilanmet man la ka step kumba 30 minit, tang hapoh 
3 bnai kin thanda shibun, bad lada ki nangslem bad 
bang ban kilanmet kin ym sngewtynnad shuh ban pep 
ban kilanmet, kin sa nangkwah ban pynkilanmet na ka 
30 minit sha ka 40 minit bad suki suki kin sa ioh ia 
kata ka MON BAJWAT HALADE, bad tang khyndiat 
bnai ki la pher bak-ly-bak bad ka jingim jong ki kan 
long ka pyrthei kaba shai bad kaba phymai. 

Shisien ba U/Ka khynnah ne U/Ka Rangbah ki la 
ioh ia kata ka MON BAJWAT HALADE, ka long kaba 
shitom ban pynbiej ne pynbang ba kin ngop ha ki 
kam awria jong ka jingsniew bad jingjot. Ha ka juh ka 
rukom ngi shem ba kine ki juh ki briew kiba kilanmet 
ki don ia ka pyrkhat pyrdain kaba kham iar bad kaba 
kylluid. 

Nuksa peitngor ( ii) Ki briew kiba kilanmet ki long 
barobor kiba lung pynsiem ^ad kiba jai jai. U briew u 
lah ban don ia ka dur khmat kaba i khain kum u 
kyndad, hynrei ka jingja: jai ka mynsiem ka don pat 
ha u. U briew uba don ka Iktiar halade u da ap ia 
ka por. Lehse ngin shem bad ia kynduh ia ki samla 
kiba khor ktien, ne ki bym ju map ban rek rek wat 
da ka kti ruh, hynrei kine ki long tang ki samla kiba 
hapoh ka 25 snem karta, ym tang ki samla, wat ki 
rangbah ruh ngin shem bun sien, hynrei kine ki samla 
ne ki rangbah lada kin jin da la hikai kilanmet ialade 
naduh ba ki dang kham rit, kin pher ka jinglong jong 
ki, kin don barobor ia ka bor pyrkhat ban iai-shah. 
Lah ban kilanmet wat lada ka karta ka la kot ia ka 
50 snem karta. Kito ki tymmen kiba la kot ia ka 80 
ne 90 snem karta ruh ki lah ban pynkilanmet ialade 

ban pynthanda ia ka jingmut jingpyrkhat jong ki. Ka 
Kilanmet na ka bynta ki tymmen ka long ’KA 

JINGIAID KAI STEP’ bad ka ’KILANMET RING BAD 
PYNHIAR MYlSfSIEM’. 

Nuksa peitngor (iii) > Ki briew kiba kilanmet man 
la ka step kin ioh ia ka bor-met kaba khlain bad kaba 
koit kaba khiah krat bha. Ka jinglong ka met ka pher 
bad ka skuin bha ban pynhun ia ka * JINGLONG 

SHYNRANG NE JINGLONG KYNTHEI*. Kane ka 

jinglong jong ka met ka dei ka jinglong tynrai ba 

buh U Blei, hynrei ki Nongkilanmet pat ki nang ioh 

bor shuh shuh lyngba ka jingkilanmet jong ki kaba 
man la ka sngi. Ha u Nongdih kiad uba la myllen 
man la ka mied u don ia ka juh ka * JINGLONG 

SHYNRANG KABA PYNKHLAIN I A KA JINGSKUIN HA 
KA MET, hynrei ha u Nongdih katei ka BOR 
JINGSKUIN JONG KA MET KA KHAM TAD DOR 
SHIPHEW SPAH SHAH. Katba ka BOR JINGSKUIN 

JONG KA JINGLONG SHYNRANG NE JINGLONG 

KYNTHEI KA KHAM KORDOR SHIPHEW SPAH SHAH 
HA KI NONGKILANMET. Baroh ki briew ki don ia 

katei ka jinglong shynrang ne jinglong kynthei ha ka 
met kumba la buh U Blei, ki don ruh kiba pyndonkam 
da ki kynja dawai ban kham pynkhlain ia katei ka 

jinglong shynrang ne jinglong kynthei (sex 
sensativeness), hynrei baroh kitei ki nikom leh ban 
pynkhlain ia ka Jingskuin Jinglong Shynrang ne 
Jinglong Kynthei (sex) jong ka met ki long kiba shu 

bynrap, hynrei ka jingskuin jong ka Jinglong Shynrang 
ne Jinglong Kynthei ha ki Nongkilanment ka long kaba 
dap kaba biang bad kaba pura. (Natural Clinic).* 

Ban shem ia ka jingshisha jong ka jinglong 

(Natural ne Artificial ) ngi lah ban shim nuksa ne 
peit nuksa ia u briew uba dih kiad bad uba kilanmet* 
Ynda kine ki briew kin ic^ khun, ngin shem ba i 
khun iba kha na u Nongdih i heh i san tangba ka 
jingdap jingbiang jong ka bor pyrkhat pyrdain ka duna 
bad ka duluin. I khun iba kha na u Nongkilanmet pat 
i heh i san i koit i khiah krat bha, bad katba 
nangmih ki sngi ki ia, ka jingmut jingpyrkhat jong i 

ka nangproh nangproh, bad ka bor pyrkhat pyrdain ka 
nangjylliew jylliew. 

Kuksa peitngor (iv) Ka jinglong shynrang ne ka 
jinglong kynthei ha ka met jong U/Ka Nongdih ki long 
bynrap (Un-natural clinic) bad ia katei ka jinglong 

(Jingskuin) ki long ki bym lah ban iada ne ba lah ban 
Control, ka jingmut jingpyrkhat ka ngam jylliew tang 

ban pynhun ia ka jingskuin jong ka met. Katba ka 
jinglong shynrang ne ka jinglong kynthei ha ka met 

jong U/Ka Nongkilanmet ka long kaba dap kaba biang 
(Natural Clinic), kane ka jingskuin jong ka met ha 
Nongkilanmet ka long kaba lah ban iada, (kata ka mut 
ban ym long kiba kangar) namar ha u briew ne ka 
briew kiba khlain ban kilanmet ki don ia ka MON 

BAJWAT HALADE ban iada bad ban pynthanda la ka 

JINGSKUIN jong ka met. Lada ki Nongkilanmet ki bym 
pat don ia ka MON BAJWAT HALADE ki dei kito kiba 
kilanmet tang khyndiat minit ne kiba kilanmet tang 
shisien ne arsien shitaiew, ne kiba kilanmet shitaiew ki 
pud noh pat shibnai , bad ka jingkilanmet jong ki ruh 

kaba khlem da pynlut ia ka Bor pyrkhat (power of 
concentration, k ine ki briew ki lah ban hap ha ka 

AHOR jong ka JINGTROIN khlem pat da phohsniew 
bha. 

U BRIEW UBA DON KA MON BAJWAT HALADE. 

Ha u Nongkilanmet uba la don ia ka MON 
BAJWAT HALADE, ka Jingshlur ka nangrung man la 

ka sngi ha ka Bor pyrkhat pyrdain jong u kaba man 
la ka khyllip-mat, bad katba dang iaid ki sngi ki ia, 
ka Jingshlur ka nangkhlain nangkhlain ban ksoh, bad 
ka Bor Pyrkhat pyrdain ban long uba lah ban lai-shah 
bad Jem-nud ka nangjylliew jylliew. Ka mynsiem 
latiplem pat ka nangshemphang shemphang bad ka 
Jingjynsur mynsiem pat ka nangbha nangbha. 

KA BOR BAD KI KAM PHYLLA KA KILANMET. 

Ha u briew uba la don ka MON BAJWAT 
HALADE u nang pynjanai shuh shuh ia ki rukom 
kilanmet kiba man la ka sngi. Lehse kan don kawei ka 
sngi kaba um lait ban leit pynkilanmet ne un hap leit 

jingleit dang step, u Nongkilanmet um sngew suk 
hapoh ka jingmut jingpyrkhat jong u, u sngew ba u 
khlem pyndep ia kawei ka kam kaba kongsan tain, un 
sngew sahnud ba u khlem ioh pyndep ia ka kilanmet. 

Ki Kam Phylla (i) :■ Don bun ki khynnah ne ki 
rangbah kiba ju rkhie biej, ne kiba shapaid than haba 
ia khana ne ia biria, don nih kiba heh tang ka niakai, 
don ruh kiba bun ka kyntien sih ban ia ka kyntien 
bha haba ia biria kai. Kaba phylla ka long ba lada 
kitei ki juh ki briew kin pynkilanmet ialade man la ka 
step ka jinglong jong ki kan kylla bad kan pher na 
kaba ki long mynshwa. Kin long ki briew kiba jai jai, 
bad haba ki kren ki khana ne ia biria ruh kim long 
shuh kumba ki long mynshwa. Ngin shem ba ki kyntien 
sih kiba ki ju pyndonkam khah khah ruh, mynta pat ki 
ia jah. Bad lada ki kren ki khana ia kaei kaei ruh ki 
long ki mat kiba shongnia bad kiba donbor. Kine ki 

briew ki la pher ha ki liang baroh, ka rukom iaid, ka 
jingleh jingkam, bad man la kaba ki leh ki don kata 
ka jingkitkhlieh halade. 

Ka kam Phylla (ii) Don bun ruh ki khynnah ne ki 
rangbah kiba shu i leh sngewsih ne leh marwei, i 

kumba kim don paralok ne mano mano ban ia jan bad 
ki, kam dei eh ba kim don paralok, hynrei ka jinglong 
ka jingmut jingpyrkhat jong ki hi ka paw kumta. Haba 
peit ia ki i kumba ki bun kam palat, kim i don por 

ban ia khana ban ia biria. Lada kine ki juh ki briew 

kin pyrshang ban pynkilanmet ialade kin pher ka 
jinglong na kaba mynshwa. Ka jingpynkilanmet kaba 
man la ka step ia ka met la jong ka wan rah ia ka 

jingmut jingpyrkhat kaba pura ha ka Imlang ka 
Sahlang. Tang hadien katto katne bnai ngin shem ba 

kine ki paralok kiba ju leh mutlop baroh shi katta, 

mynta pat ki long kiba sngewtynnad bha ban ia khana 
ne ia biria. Ki long kiba donakor bad kiba jai jai bad 
ngin shem ba ki long kiba kloi ban iarap ha kino kino 
ki jingeh jong u paralok jong ki. 

Ki Kam Phylla (iii). Ki Nongkilanmet kiba la don ia 

ka MON BAJWAT HALADE ki long ki briew kiba la 
ngam jylliew “BAN PYNDAP PYNBIANG IA KA 

IMLANG KA SAHLANG KABA PURA BAD KABA SUK 
BASAIN^, kata ka mut ki don ka kam ha ka jingim 
jong ki ban wan rah kham bun ka jingbha jingmiat bad 
ka jingsuk ha ka jingiadei bad ki para-briew. 

Ki Kam Phylla (v) U/Ka Nongkilanmet kiba la don 
ia ka MON BAJWAT HALADE ki kham ieid ban 
pynkilanmet ialade ha ki jaka kiba kham kynjah. Dei 
tang haba ki don Marwei ki lah ban sain dur ia ki 
rukom kilanmet kiba kham janai bad kiba phylla. Ki 
sngew tynnad ban pynleit jingmut khambun ia kiei kiei 
kiba ki kham sngewtynnad bad ban pynurlong ia ka 
jingthmu babha kaba ki la saindur. 

KA KILANMET U MAWKORDOR KA JINCTM, 

Bah Snenglem A. Kurbah- 

1. Ko hep barit khynnah tipsngi. 

To pynkilan ki kjat ki kti, 

Lynti babha ia phi ka plie, 

Dang Saw tyngab ngi dei bad khie. 

2. Wat thiah jaituh wat thiah jai-sngi, 

Ba jem ka met ki kjat ki kti, 

Ka met ka tlot ka swai ka ring, 

Ngim lah ban kit ban bah ding ding. 

3. Phi tei la met, phi tei ka Ri, 

Baroh ki briew ki khmih lynti, 

Jingshngain jingsuk to buh haphang, 

Ka suk ka sain Imlang Sahlang. 

4. Nangmih ki sngi nangmih ki ia, 

Ki heh ki ksah ban khlain pura, 

Ki kam ki jam kim ju sah teng. 

Phi khlain ban her shanim shaneng. 

5. Ka kilanmet U Mawkordor, 

Ban ioh ia u ngin hap sei por, 

Ka met ka koit kam ju jai*sngi, 

Jabieng ka proh kylleng ka Ri. 

6. Ynda Rangbah ba dap ki ksah, 

Ka khlain ka trei, ka kit, ka bah, 

Kylleng jaka mareh bad rwat. 

Ban pynher krad i’u jait-dakaid. 

II 


7. Ka Kilanmet ka lad iada. 

Ban lait jingpang, jingur, jingma, 

lada lade ka dei ka hok 

Ban lait shukor ban lait ka thok. 


8. Imlang Sahlang ka iaid shaphrang, 

Ba don ka met khiah-krat khiah-stang. 
La dieng pynkiang ki ker haphang, 

Ki Nongkilan ki iaid naphang. 

9- Ban sain muluk hima pyrthei. 

Ban suk ki khun shynrang kynthei, 

Jingmut pyrkhat ka khuid suba. 

Ban lait jingsniew ki kam kynsha. 


Id Jingdih bakhor ka Kiad» Duma, 
Ngi kiar ia ki kum ^dewthala, 
Jingim kordor ngi hap kynshew, 
Jingim babha bad bakhia thew. 


11. Baroh ki briew lyngngoh ki ang, 

Kattei karta ki trei na phang, 

U Mawkordor ka Kilanmet, 

Naduh dangrit ki smat ban kheit. 

12. Wat la karta la slem kynjang, 

Kum juh ki khlain ban iaid ban shang, 
Nongwei shisngi um nud bad tur , 

Ba khlain tyrpeng ka heh ka sur. 

13. Nongtuh shohnoh shynrain ban paw, 

Ba tang shithab un her sha khlaw, 

Baroh ki briew ki sngewtynnad. 

Ban don ka met ka phad khiah-krat. 

